1945eko Espainiako Itzulia

1945eko Espainiako Itzulia Itzuli Handi honen 5. edizioa izan zen, bi urte ospatu gabe egon ondoren berriz ospatu zelarik. 1945eko maiatzak 10 eta 31 bitartean ospatu zen, 19 etapatan banatutako 3803 kilometroko ibilbidea eginez. Madrilen hasi eta amaitu zen.

Probaren antolakuntzaren ardura Ya egunkariaren eskuetara pasa zen, ordurarte antolaketaren ardura zuen Informaciones egunkariaren ordezkoa hartuz.

52k hasi eta 26k amaitu zuten proba.

Garailea izan zen Delio Rodríguezek proba, batez beste, 28,018 kilometro orduko abiaduran bete zuen.

Sailkapen nagusiko liderra maillot gorri batekin bereiztera pasa zen, aurreko edizioan erabilitako maillot laranjaren ordez, hain zuzen ere, 1937ko Espainiako Itzulian sailkapeneko azkena bereizteko erabilitako kolorea.

 1945eko Espainiako Itzuliaren kronika 
Bigarren Mundu Gerraren ondorioz, Espainiako Itzulia bere ohiko urte garaian ospatu zen, 1941etik bertan behera utzia zegoen Italiako Giroaren garaia hartuz. Madriletik abiatu zen maiatzak 10ean eta bertan amaitu zen maiatzak 31n, 19 etapatan banatutako 3803 kilometroko ibilbidea egin ondoren. Espainiako ia probintzia guztietatik igaro zen, Galizia izan ezik, hain zuzen ere, edizio honetako garailea jaio zen tokia.

Pelotoian, 52 txirrindularik osatutakoa, 6 atzerritar baino ez zeuden, guztiak portugaldarrak eta ez oso kalitate onekoak, João Rebelo izan ezik, eskalatzaile bikaina zena. Prentsak faborito bezala Julián Berrendero "beltza" jotzen zuen, baina lehen aldiz Delio Rodríguez bere bi anaiak ziren Emilio eta Pastorrekin batera zegoela ere nabarmentzen zuen, talde indartsu baten barnean, Manserano Kirol Elkartean. Arreta pizten zuen, baita ere, Otxandion jaiotako Dalmacio Langarika gazte lirainak, oso lehiakorra zena, baita errodadore eta eskalatzaile bikaina ere.

212 kilometroko luzera izan zuen Madril eta Salamanka arteko lehen etapak 1942ko errepikapen bat zirudien, Julián Berrenderoren nagusitasuna ikusita. Truebak Alto de los Leones mendatean jotako eraso baten ondoren Berrenderok José Gándara eta Rebelorekin batera erantzun zuen. Jeitsieran, portugaldarra bakarrik joan zen, bere abantaila, helmugarako 20 kilometro falta zirela 3 minutura handituz, baina alboko haizeak asko moteldu zuen eta Berrenderok, Langarikak, Gimenok, Capok eta Gualek harrapatu egin zuten, eta Salamancan, Berrenderok esprintean irabazi zuen, bonifikazioekin, Delio Rodríguezekiko sei minutu baino gehiagoko abantaila lortuz.

Bigarren etapan, Salamanca eta Cáceres artean, euri fin baten pean eta oso kaltetutako errepide batekin, irten eta gutxira Rebelo, Olmos, Bailon, Montes eta Deliok ihes egin zuten. Handik gutxira talde honetatik Montes eta Rebelo atzean geratu ziren zulatu banaren ondorioz, eta Olmos katea apurtu zitzaiolako. Delio eta Bailon bakarrik doaz, eta Bejarko mendatea pelotoiarekiko 2 minutu eta 43 segunduko abantailarekin igarotzen dute. Jeitsiera amaitu ondoren, euren abantaila handitu egin zen pelotoiaren ganoragabekeriaren ondorioz, eta, ordutik aurrera, bikote honen abantaila 35 minuturaino igo zen Plasenciara iritsitakoan. Helmugarako 30 kilometro baino falta ez zirenean, Bailon leher eginda geratu zen eta Deliok bakarrik jarraitu zuen etapa irabaziz eta Bailoni 15 minutu eta pelotoiari 30 minutuko abantaila ateraz. Hala, Deliok edizio hau bigarren etapatik irabazi zuen, eta Berrendero Rebelo mendiko sailkapenean garaitzen zentratu zen, bere helburua lortuz, sailkapen nagusian bigarren postuan ere amaituz, Deliogandik 15 minutura.

 Etapak 
EtapaIbilbidea Kilometroak Etapa garaileaSailkapen nagusiko liderra 1.a  Madril-Salamanca  212  Julián Berrendero Julián Berrendero 2.a  Salamanca-Cáceres  214  Delio Rodríguez Delio Rodríguez 3.a  Cáceres-Badajoz  132   Miquel Gual Delio Rodríguez 4.a  Badajoz-Almendralejo  57 (banakako erlojupekoa)  Juan Gimeno Delio Rodríguez 5.a  Almendralejo-Sevilla  171  Vicente Miró Delio Rodríguez 6.a  Sevilla-Granada  251  Antonio Montes Delio Rodríguez 7.a  Granada-Murtzia  285  Joaquín Olmos Delio Rodríguez 8.a  Murtzia-Valentzia  244  Delio Rodríguez Delio Rodríguez 9.a  Valentzia-Tortosa  188  Delio Rodríguez Delio Rodríguez 10.a  Tortosa-Bartzelona  288  Miquel Gual Delio Rodríguez 11.a  Bartzelona-Zaragoza  306  Miquel Gual Delio Rodríguez 12.a  Zaragoza-Donostia  276  José Gutiérrez Delio Rodríguez 13.a  Donostia-Bilbao  207  João Rebelo Delio Rodríguez 14.a  Bilbo-Santander  188  Delio Rodríguez Delio Rodríguez 15.a  Santander-Reinosa  110  João Rebelo Delio Rodríguez 16.a  Reinosa-Gijón  200  Delio Rodríguez Delio Rodríguez 17.a  Gijon-León  172  Julián Berrendero Delio Rodríguez 18.a  León-Valladolid  132  Delio Rodríguez Delio Rodríguez 19.a  Valladolid-Madrid  185  Joaquín Olmos Delio Rodríguez

 Sailkapenak 
Lau sailkapen jokatu ziren. Ordurarte ohikoak ziren nagusia, mendikoa eta taldekako sailkapenei puntukakoa gehitu zitzaien. Honakoak izan ziren emaitzak:

 Sailkapen nagusia 1.  Delio Rodríguez  135h 43' 55s 2.  Julián Berrendero  + 31' 52s 3.  Juan Gimeno  + 38' 42s 4.  Miquel Gual  + 50' 07s 5.  Antonio Martín Egia  + 1h 09' 03s 6.  João Rebelo  + 1h 10' 51s 7.  Diego Chafer  + 1h 13' 19s 8.  Bernat Capó  + 1h 19' 40s 9.  Alejandro Fombellida  + 1h 20' 42s 10.  Pedro Font  + 1h 22' 19s

 Puntukako sailkapena 1.  Delio Rodríguez  2347 puntu 2.  João Rebelo  2021 puntu 3.  Julián Berrendero  1967 puntu

  Mendiko sailkapena  1.  Julián Berrendero  45 puntu 2.  João Rebelo  44 puntu 3.  Pedro Font  28 puntu

 Taldekako sailkapena 1.  D. Cic. Manresano   10 puntu

 Kanpo estekak 

Kategoria:Espainiako Vuelta
Kategoria:Espainia
Kategoria:1945 kirolean